paragraph_text: Švedska se dijeli na 25 povijesnih pokrajina (švedski: landskap), koje se zasnivaju na starijim političkim podjelama čak iz Srednjeg vijeka te geografskim i kulturnim osobinama s kojima se stanovnici identificraju. Šveđani se većinom identificiraju po pokrajinama, a ne po županijama (švedski: län, današnjim sustavom administrativne podjele Švedske). Pokrajine uglavnom imaju svoj posebni dijalekt, narodnu nošnju i tradicije po kojima su prepoznatljive.